SONIC ทะยาน 12% หลังโชว์กำไร Q1 โตเท่าตัว! รับรายได้ขนส่งทะลัก
SONIC ทะยาน 12% หลังโชว์กำไร Q1 โตเท่าตัว! แตะ 92 ลบ. รับรายได้ขนส่ง “เรือ-บก-อากาศ” และบริการอื่นเติบโตเพิ่มขึ้น
SONIC ทะยาน 11% หลังโชว์กำไร Q1 โตเท่าตัว! แตะ 92 ลบ. รับรายได้ขนส่ง “เรือ-บก-อากาศ” และบริการอื่นเติบโตเพิ่มขึ้น
11 พ.ค. 2565

ผู้สื่อข่าวรายงานว่าวันนี้ (11 พ.ค.2565) ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 10:29 น. อยู่ที่ระดับ 3.80 บาท เพิ่มขึ้น 0.40 บาท หรือ 11.76% โดยทำจุดสูงสุดที่ 3.88 บาท และทำจุดต่ำสุดที่ 3.70 บาท ด้วยมูลค่าการซื้อขาย 69.51 ล้านบาท

สำหรับราคาหุ้น SONIC ที่ปรับตัวขึ้นมาบนกระดานนั้นคาดจะมากจากการที่นักลงเข้ามาเก้งกำไร หลังบริษัทรายงานผลประกอบการงวดไตรมาส 1/2565 มีกำไร 91.97 ล้านบาท เพิ่มขึ้น 125.70 ล้านบาท จากงวดเดียวกันของปีก่อน ที่มีกำไร 40.75 ล้านบาท

โดยบริษัทมีรายได้จากการให้บริการ อยู่ที่ 1,226.70 ล้านบาท เพิ่มขึ้น 102.81% จากงวดเดียวกันของปีก่อน ที่อยู่ที่ 604.84 ล้านบาท ซึ่งแบ่งประเภทเป็น
1.รายได้จากการให้บริการขนส่งทางเรือ มีรายได้ อยู่ที่ 1,005.92 ล้านบาท เพิ่มขึ้นจากงวดเดียวกันของปีก่อน ที่อยู่ที่ 540.11 ล้านบาท ซึ่งเป็นผลมาจากค่าระวางเรือที่ปรับตัวสูงขึ้น และอัตราการส่งออกของไทยที่เพิ่มขึ้น ซึ่งกลุ่มบริษัทสามารถบริหารให้สามารถรองรับการใช้บริการที่เพิ่มขึ้นของฐานลูกค้าเติมและยังมีการเพิ่มขึ้นของลูกค้ารายใหม่อีกด้วย
2.รายได้จากการให้บริการขนส่งทางบก มีรายได้ อยู่ที่ 117.40 ล้านบาท เพิ่มขึ้นจากงวดเดียวกันของปีก่อน ที่อยู่ที่ 10.26 ล้านบาท เป็นผลมาจากจำนวนเที่ยวของการให้บริการรถขนส่งที่เพิ่มขึ้น
3.รายได้จากการให้บริการขนส่งทางอากาศ มีรายได้ อยู่ที่ 98.64 ล้านบาท เพิ่มขึ้นจากงวดเดียวกันของปีก่อน ที่อยู่ที่ 69.09 ล้านบาท ซึ่งเป็นผลมาจากค่าระวางทางอากาศที่ปรับตัวสูงขึ้น และการใช้บริการที่เพิ่มขึ้นของลูกค้ากลุ่มรายใหม่
4.รายได้จากการให้บริการอื่นๆประกอบด้วยรายได้ค่าบริการศูนย์รวบรวมกระจายสินค้า รายได้จากบริการสำหรับสินค้าอันตราย และรายได้จากการให้บริการลานตู้ มีรายได้ อยู่ที่ 4.74 ล้านบาท เพิ่มขึ้นจากงวดเดียวกันของปีก่อน ที่อยู่ที่ 2.40 ล้านบาท